Document ID: 32002R2060

32002R2060
L 317/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2060/2002 НА КОМИСИЯТА
от 20 ноември 2002 година
за изменение на Регламент (ЕО) № 2019/94 по отношение на лицензиите, които се изискват за внос на остатъци от производството на царевично нишесте от Съединените американски щати
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 20 юни 1992 г. относно общата организация на пазара на зърнени култури (1), последно изменен с Регламент (ЕО) № 1666/2000 (2), и по-специално член 9, параграф 2 от него,
като има предвид, че:
(1)
Регламент (ЕО) № 2019/94 на Комисията от 2 август 1994 г. относно вноса на остатъци от производството на царевично нишесте от Съединените американски щати (3), последно изменен с Регламент (ЕО) № 396/96 (4), установява специални разпоредби, за да гарантира, че внесеният продукт отговаря на договорената тарифна дефиниция. Тези разпоредби включват сертификат, издаван от американската индустрия за добив чрез мокри методи.
(2)
Агенцията, отговаряща за издаване на такива сертификати е сменена. Наименованието и адресът в сертификатите трябва да бъдат съответно променени. Също така е уместно сертификатът да съдържа и датата на издаване.
(3)
Трябва да се предвиди преходен период, в който да могат да се използват сертификатите, издадени преди датата на влизане в сила на настоящия регламент;
(4)
Регламент (ЕО) № 2019/94 следва съответно да се измени.
(5)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕО) № 2019/94 образецът на „Certificate of Conformity“ се заменя с образеца в приложението към настоящия регламент.
Член 2
Сертификатите, издадени в съотвествие с Регламент (ЕО) № 2019/94 преди датата на влизане в сила на настоящия регламент, остават валидни.
Настоящият регламент влиза в сила на десетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 2002 година.

Labels: 3
17
18
20